*Lēmuma projekts satur ierobežotas*

*pieejamības informāciju*

**Par grozījumiem Alūksnes novada pašvaldības domes 30.05.2022. lēmumā Nr. 215 “Par amata vietām un atlīdzību Ernsta Glika Alūksnes Valsts ģimnāzijai”**

Ņemot vērā Alūksnes novada pašvaldības domes 05.04.2022. lēmuma Nr.106 “Par Alūksnes novada pašvaldības vispārējās izglītības iestāžu institucionālo sistēmu” 2.punktu,

pamatojoties uz Pašvaldību likuma 10. panta pirmās daļas ievaddaļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, Alūksnes novada pašvaldības domes 26.05.2022. noteikumu Nr. 2/2022 “Par atlīdzību Alūksnes novada pašvaldībā” 6.10. un 6.11. punktu,

Ar 2023.gada 1.augustu izdarīt grozījumus Alūksnes novada pašvaldības domes 30.05.2022. lēmumā Nr. 215 “Par amata vietām un atlīdzību Ernsta Glika Alūksnes Valsts ģimnāzijai”:

1. Likvidēt 1. pozīcijas amata vienību – direktora vietnieks saimnieciskā darbā.
2. 4.pozīcijas amata vienībai – ārsta palīgs, darba slodzi “0,875” aizstāt ar darba slodzi “0,2”, mēnešalgas likmi [..] aizstāt ar mēnešalgas likmi [..].
3. Likvidēt 5.pozīcijas amata vienību – dežurants.
4. Likvidēt 6.pozīcijas amata vienību – strādnieks.
5. 7.pozīcijas amata vienībai - laborants (fizika,ķīmija un bioloģija,dizains un tehnoloģijas), svītrot tekstu “(fizika,ķīmija un bioloģija,dizains un tehnoloģijas)”, likvidēt 1 (vienu) darba slodzi, amatalgas likmi [..] aizstāt ar amatalgas likmi [..], darba slodzi “2” aizstāt ar “1”, mēnešalgas likmi [..] aizstāt ar mēnešalgas likmi [..].
6. Likvidēt 9.pozīcijas četras amata vienību – apkopējs.
7. Likvidēt 10.pozīcijas amata vienību – palīgstrādnieks.
8. Izveidot jaunu amata vienību – sētnieks, 10.1 pozīciju izsakot šādā redakcijā:

|  |  |  |  |  |  |  |  |
| --- | --- | --- | --- | --- | --- | --- | --- |
| 10.1 | Sētnieks | 16./I | 9613 01 | 1 | [..] | 1 | [..] |

1. 11.pozīcijas amata vienībai – sporta zāles, internāta administrators, amata nosaukumu “sporta zāles, internāta administrators” aizstāt ar amata nosaukumu “ēku un apsaimniekojamās teritorijas pārzinis”, profesiju klasifikatora kodu “5151 01”aizstāt ar profesijas kodu “5153 02”, amatalgas un mēnešalgas likmi [..] aizstāt ar amatalgas un mēnešalgas likmi [..].

Domes priekšsēdētājs Dz.ADLERS